nahid-hub/BLUGE-bengali-wikipedia-section-title-prediction huggingface dataset:
কলকাতার অন্যান্য অঞ্চলের সঙ্গে বেহালার যোগাযোগ রক্ষা করে বাস, ট্রাম ও অটোরিক্সা। সিটিসি, সিএসটিসি ও বিভিন্ন বেসরকারি বাস রুট কলকাতা, হাওড়া ও বিধাননগরের সঙ্গে কলকাতাকে যুক্ত করেছে। অতীতে কলকাতার অন্যান্য অংশের সঙ্গে বেহালার ট্রাম-যোগাযোগ থাকলেও, বর্তমানে ট্রামলাইন কেবলমাত্র বেহালা থেকে জোকা পর্যন্তই প্রসারিত। বেহালার বিভিন্ন পাড়ার মধ্যে যোগাযোগ ব্যবস্থা রক্ষা করে অটোরিক্সা ও সাইকেল রিক্সা। ট্যাক্সি পরিষেবাও সুলভ।

সঠিক অনুচ্ছেদ শিরোনাম কোনটি?
titleA. রাজনীতি
titleB. পরিবহণ
titleC. মেট্রো রেল
titleD. বিমানবন্দর
উত্তর: titleB
নেহরু রিপোর্ট কার্যকর করতে ব্রিটিশ সরকারের সহায়তার অভাব ও দেশের সর্বত্র ব্রিটিশ বিরোধী বিক্ষোভ ও অসন্তোষজনক আইন অমান্য আন্দোলন অনিবার্য হয়ে উঠেছিল। বিশ্বব্যাপী অর্থনৈতিক মন্দা ভারতীয় অর্থনীতিকে অচল করে। এবং ব্যবসায়ী, কৃষক, মজুর সকলেই চরম দুর্দশার মধ্যে পড়ে। এসময়ে সর্বত্র কৃষক এবং শ্রমিকদের ট্রেড-ইউনিয়ন কংগ্রেস স্থাপিত হয়। ট্রেড-ইউনিয়নগুলির নেতৃত্বে সর্বত্র সরকারি নীতি ও কর্মপদ্ধতির বিরুদ্ধে বিক্ষোভ প্রদর্শিত হতে থাকে। সব মিলিয়ে ভারতবর্ষের মনে অস্থিরতা পরিলক্ষিত হয় এবং ব্রিটিশ সরকার দমনমূলক নীতি প্রয়োগ করে বিক্ষোভ দমনে সচেষ্ট হন। এই পরিস্থিতিতে ১৯৩০ সালের ১৪ থেকে ১৬ ফেব্রুয়ারি জাতীয় কংগ্রস সবরমতী আশ্রমে ওয়ার্কিং কমিটির মিটিং করে ও গান্ধিজির সিদ্ধান্ত অনুমোদন করে অহিংস আইন অমান্য আন্দোলন শুরু করার সিদ্ধান্ত গ্রহণ করে এবং এই আন্দোলনের যাবতীয় দায়িত্ব গান্ধিজির ওপর অর্পণ করে। গান্ধিজি প্রথমেই ঠিক করেছিলেন লবণ সত্যাগ্রহের দ্বারা আইন অমান্য আন্দোলনের সূচনা করবেন। 

সঠিক অনুচ্ছেদ শিরোনাম কোনটি?
titleA. তৃতীয় গোলটেবিল বৈঠক
titleB. দ্বিতীয় পর্যায়
titleC. আন্দোলনের গুরুত্ব
titleD. প্রথম পর্যায়
উত্তর: titleD
বিশ্বব্যাপী বক্স অফিসে স্থূল ৭০+ কোটি আয়কারি, "জাওয়ানি ফির নাহি অনি ২" ছবিকে প্রায়ই সর্বোচ্চ আয়-কারী পাকিস্তানি চলচ্চিত্র হিসাবে উল্লেখ করা হয়।

নিচের তালিকায় পাকিস্তানের সর্বোচ্চ আয়কারি শীর্ষস্থানীয় ৩০ টি চলচ্চিত্র রয়েছে, যা সমস্ত পাকিস্তানি ভাষার অন্তর্ভুক্ত চলচ্চিত্র। এই পরিসংখ্যানগুলিতে টিকিটের মূল্যবৃদ্ধির জন্য সামঞ্জস্য করা হয়নি। 

সঠিক অনুচ্ছেদ শিরোনাম কোনটি?
titleA. সর্বাধিক-আয়ের উদ্বোধনী সাপ্তাহিক ছুটি
titleB. বিশ্বব্যাপী স্থূল পরিসংখ্যান
titleC. সর্বাধিক উপার্জনযোগ্য ফ্র্যাঞ্চাইজি এবং ফিল্ম সিরিজ
titleD. প্রকাশের বছরে সর্বাধিক উপার্জনকারী চলচ্চিত্র
উত্তর: titleB
২০১৭ সালের ১৮ মার্চে, মিসৌরির সেইন্ট চার্লস কাউন্টিতে পুলিশকে ওয়েন্টজভিলের কাছে বেরির বাড়ীতে ডাকা হয়, যেখানে পুলিশ বেরির কাছ থেকে কোন জবাব পায়নি। ৯০ বছর বয়সী বেরি কে তার ব্যক্তিগত চিকিৎসক মৃত ঘোষণা করেন। টিএমজেড তাদের ওয়েবসাইটে একটি অডিও রেকর্ডিং প্রকাশ করেছিল যার মধ্যে ৯১১ অপারেটরকে বেরির বাড়ি থেকে ফোন করে বলা হয় যে "বেরির হৃদপিন্ডজনিত সমস্যা হয়েছে"।

মিসৌরির সেইন্ট লুইস শহরে অবস্থিত, দ্য পিজেন্ট নামের একটি রেস্তোরাঁয় ৯ এপ্রিল ২০১৭-এ 
বেরির অন্ত্যেষ্টিক্রিয়া অনুষ্ঠিত হয়েছিল। দ্য পিজেন্টে বেরির পরিবারের সদস্যরা, বন্ধু-বান্ধব, এবং ভক্তরা বেরিকে শেষবারের মতো দেখতে এসেছিল। তার লাল রঙের গিটার তার সাথে কফিনের ভিতরে রাখা হয়েছিল এবং গিটারের আকারের একটি ফুল পাঠানো হয়েছিল দ্য রোলিং স্টোনস এর পক্ষ থেকে। পরে বেরির জীবন উদযাপন করে ক্লাবটিতে একটি ব্যক্তিগত পরিষেবা অনুষ্ঠিত হয়, যেখানে তার পরিবার জনসাধারণের ৩০০ জনকে আমন্ত্রণ জানায়। কিস ব্যান্ড এর জিন সিমন্স, বেরির অন্ত্যেষ্টিক্রিয়া অনুষ্ঠানে অপ্রস্তুত হয়ে একটি প্রশংসামূলক বক্তৃতা দিয়েছিলেন। লিটল রিচার্ড এর অন্ত্যেষ্টিক্রিয়া মিছিলের নেতৃত্ব দেওয়ার কথা ছিল, কিন্তু অসুস্থতার কারণে তিনি যোগ দিতে পারেননি। রাতের বেলা, সেইন্ট লুইসের অনেক বারে রেস্তোরাঁয় বেরি এর সম্মানে রাত ১০টায় টোস্ট অনুষ্ঠিত হয়।

বেরি এর একজন আইনজীবি এর আনুমানিক হিসাবমতে, বেরির সম্পত্তির পরিমাণ ছিল $৫০ মিলিয়ন ডলার (৳৪২৩ কোটি টাকা), যার মধ্যে $১৭ মিলিয়ন ডলার (৳১৪৩ কোটি টাকা) তার সঙ্গীত প্রকাশনা থেকে এসেছে। বেরি এস্টেট বেরির প্রায় অর্ধেক গানের (বেশিরভাগ তার পরবর্তী ক্যারিয়ার থেকে) মালিকানাধীন, আর বিএমজি রাইটস ম্যানেজমেন্টটি অন্য অর্ধেকের মালিকানাধীন; বেরির রেকর্ডিংয়ের বেশির ভাগ বর্তমানে ইউনিভার্সাল মিউজিক গ্রুপের নিয়ন্ত্রণে। ২০১৭ সালের সেপ্টেম্বর মাসে, ডুয়ালটোন, যে লেবেলটি বেরির চূড়ান্ত অ্যালবাম "চাক" প্রকাশ করেছিল, তারা যুক্তরাষ্ট্রে বেরির সবগুলো গান প্রকাশ করতে রাজি হয়েছিল।

সঠিক অনুচ্ছেদ শিরোনাম কোনটি?
titleA. ১৯৬৩-১৯৬৯: "ন্যাডিন" এবং মার্কারি রেকর্ডের সাথে চুক্তি
titleB. সঙ্গীত জীবন
titleC. ১৯৫৫-১৯৬২: চেস রেকর্ডের সাথে চুক্তি: "মেবিলিন" থেকে "কাম অন"
titleD. মৃত্যু
উত্তর: titleD
প্রথম চারটি আইনে খেলোয়াড়, আম্পায়ার ও স্কোরার বিষয়ে তুলে ধরা হয়েছে।

"আইন-১": খেলোয়াড় - একটি ক্রিকেট দলে অধিনায়কসহ এগারোজন খেলোয়াড় থাকবে। আনুষ্ঠানিক প্রতিযোগিতার বাইরে দলগুলো আলোচনা করে এগারোজনের অধিক খেলোয়াড় অংশ নিতে পারবে। কিন্তু মাঠে কেবলমাত্র এগারোজন খেলোয়াড়ই অবস্থান করবেন।

"আইন-২": অতিরিক্ত খেলোয়াড় - আঘাতপ্রাপ্ত ফিল্ডারের পরিবর্তে একজন অতিরিক্ত খেলোয়াড়কে মাঠে স্থলাভিষিক্ত করা যাবে। তবে তিনি ব্যাট, বল, উইকেট-রক্ষণ অথবা অধিনায়কের দায়িত্ব পালন করতে পারবেন না। যদি মূল খেলোয়াড় আরোগ্য লাভ করেন তাহলে তিনি মাঠে ফিরে আসতে পারবেন। ব্যাটসম্যান যদি দৌঁড়ে রান সংগ্রহ করতে অপারগ হন, তাহলে তিনি ব্যাটিং চালিয়ে যেতে পারবেন ও এক্ষেত্রে ‘রানার’ তাকে সহযোগিতা করতে পারবেন। অন্যথায় তিনি ‘রিটায়ার হার্ট’ অথবা অসুস্থতার জন্য প্যাভিলিয়নে যাবেন ও সুস্থ দেহে পুণরায় তার বাদ-বাকী ইনিংস সম্পন্ন করতে পারবেন।

"আইন-৩": আম্পায়ার - খেলায় দু’জন আম্পায়ার থাকেন। তারা খেলার নিয়ম-কানুন প্রয়োগ, অন্যান্য প্রয়োজনীয় সিদ্ধান্ত ও সিদ্ধান্ত বাস্তবায়নে স্কোরারের মনোযোগ আকর্ষণ করেন। কোন কারণে আইনের বাস্তবায়ন সম্ভব না হলে উচ্চ পর্যায়ের ক্রিকেটে মাঠের বাইরে অবস্থানরত ও মাঠের আম্পায়ারকে সহযোগিতার নিয়োজিত তৃতীয় আম্পায়ার কর্তৃক সিদ্ধান্ত চূড়ান্তরূপে গ্রহণ করা হয়।

"আইন-৪": স্কোরার - দুইজন স্কোরার থাকে। তারা আম্পায়ারদ্বয়ের কাছ থেকে প্রদত্ত সঙ্কেত গ্রহণপূর্বক স্কোরকার্ডে অন্তর্ভুক্ত করেন।

সঠিক অনুচ্ছেদ শিরোনাম কোনটি?
titleA. খেলোয়াড় ও কর্মকর্তা
titleB. আইনসমূহ
titleC. খেলার ধরণ
titleD. সরঞ্জাম ও পীচের অবস্থান
উত্তর: titleA
ঐতিহ্যগতভাবে , জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা । 
সঠিক অনুচ্ছেদ শিরোনাম কোনটি?
titleA. রপ্তানি
titleB. প্রতিযোগিতা
titleC. বিবরণ
titleD. ধরন
উত্তর: titleC
কলম্বো বন্দরের পোতাশ্রয় টি কৃত্রিম প্রকৃতির।এটি কালানী নদীর মহোনায় একটি কৃত্রিম নদী পোতাশ্রয়।কিন্তু পোতাশ্রয়টি খুবই গভীর ।ফলে এই বন্দরে সমুদ্র গামী বড় জাহাজ বা "মাদার ভেসেল" বন্দরটিতে সহজেই চালচল করতে পারে।বন্দরটির সর্বোনিন্ম গভীরতা ১৫ মিটার বা ৫০ ফুট এবং সর্বোচ্চ গভীরতা ১৮ মিটার বা ৬০ ফুট।খুব শীগ্রই বন্দরটির সর্বোচ্চ গভীরতা ২৩ মিটার করা হবে।বন্দরটির প্রবেশ পথের গভীরতা ২০ মিটার ।এছার কলম্বো বন্দরের পোতাশ্রয়টির টার্নিং সার্কেল এর পরিমান ৬০০ মিটার।ফলে বন্দরে বড় জাহাজ প্রবেশে কোনো অসুবিধা হয় না।
সঠিক অনুচ্ছেদ শিরোনাম কোনটি?
titleA. পোতাশ্রয়
titleB. অবস্থান
titleC. সম্প্রসারণ প্রকল্প
titleD. আমদানি রপ্তানি
উত্তর: titleA
উত্তর ২৪ পরগণা জেলার গঙ্গাতীরবর্তী অঞ্চল কলকাতা উপনগরীর অন্তর্ভুক্ত৷ স্বভাবতই উত্তর শহরতলি শিল্পাঞ্চলটি শিল্প ও চাকুরীবহুল৷ অন্যান্য অঞ্চলে বসবাসকারী মানুষ কৃৃষিকাজ ছাড়াও খামার, কুটিরশিল্প, মাছচাষ ইত্যাদি জীবিকার সাথে জড়িত৷ কৃৃষিভিত্তিক ভূমি ব্যবহারের হার গড়ে ৩.২ হেক্টর৷ পশ্চিমবঙ্গের অর্থনীতিতে অনগ্রসর নয় এমন জেলাগুলির মধ্যে উত্তর ২৪ পরগণা জেলা অন্যতম কিন্তু জেলাটির দক্ষিণে অবস্থিত সুন্দরবন ও সুন্দরবন সংলগ্ন অঞ্চল অর্থনৈতিকভাবে পিছিয়ে ও বেশ কিছুক্ষেত্রে তার মাপকাঠি দারিদ্রসীমার নিচে৷

কলকাতার তথ্যপ্রযুক্তি কেন্দ্র(দ্য ইনফরমেশন টেকনোলজি হাব) এই জেলাতেই অবস্থিত, যা বর্তমানে পশ্চিমবঙ্গে 'সিলিকন ভ্যালি' নামে আখ্যায়িত হতে চলেছে৷ এটি কলকাতার জনপ্রিয় তথ্যপ্রযুক্তি ও বহুরাষ্ট্রীয় সংস্থাগুলির অন্যতম আলোচনা ও আধিকারিক স্থান৷ ১৪২৪ বঙ্গাব্দে(২০১৭ খ্রিষ্টাব্দে) আনুমানিক গণনা অনুযায়ী ৫.৮ লক্ষ চাকুরীর জোগান দিয়েছে এই কেন্দ্রগুলি যা সল্টলেকের মুলত সেক্টর ৫ ও সেক্টর ৩ অঞ্চলে কেন্দ্রীভুত৷

সল্টলেক-বিধাননগর ছাড়াও রাজারহাট-নিউ টাউন অঞ্চলটি দ্রুত উন্নতিশীল৷ সুযোগ সুবিধা, পরিবহন ও সৌন্দর্যায়ন সহ পর্যটন ও এই অঞ্চলগুলির অর্থনীতিরাকান্ডারী৷

অপর একটি পুরাতন শিল্পোন্নত অঞ্চল হলো বারাকপুর মহকুমা ও বারাসাত শহরাঞ্চল৷ এখানে মুলত কারখানা ও বেশ কিছু পুরোনো সংস্থার দপ্তর অবস্থিত, তাছাড়া কলকাতার সাথে পরিবহনের সুযোগ সুবিধা থাকার জন্য বারাকপুরে ও জেলাসদর বারাসাতে জেলা বিষয়ক দপ্তরগুলি অবস্থিত৷ গঙ্গা নদীর পাড়ের সৌন্দর্যায়নের সাথে বিভিন্ন শিশু উদ্যান, দর্শনোদ্যান ও উপস্থিত৷ ইতিহাস-সমৃৃদ্ধ স্থানগুলির উপস্থিতি ও ব্রিটিশ শাসনের কিছু ঐতিহ্যপুর্ণ স্থাপত্য সহ ধর্মীয় স্থলগুলি জেলার অর্থনীতিকে ক্রমোন্নত করছে৷


সঠিক অনুচ্ছেদ শিরোনাম কোনটি?
titleA. কৃৃষিভূমি
titleB. বারাসত সদর মহকুমা
titleC. অর্থনীতি
titleD. স্বাধীনতা পরবর্তী
উত্তর: titleC
ঊষাদেবী ভোঁসলের কাজের মূল ক্ষেত্র হল বক্ররেখা এবং উচ্চতর মাত্রিক তলের উপর বান্ডিলের মডুলি স্পেস (ভেক্টর বান্ডিল, প্রিন্সিপল জি-বান্ডিলস, প্যারাবলিক বান্ডিল ইত্যাদি)। তাঁর প্রথম গবেষণার ক্ষেত্রে, তিনি বক্ররেখার উপর স্থিতিশীল ভেক্টর বান্ডিলগুলির মডুলি স্পেসগুলির পয়েনকেয়ার পলিনোমিয়াল গণনা করার জন্য একটি সূক্ষ্ম সূত্র নির্ধারণ করেন। তিনি (রামানানের সাথে) হাইপাররেলিপটিক কার্ভগুলিকে চতুষ্কোণের পেন্সিলের সাথে সংযুক্ত করে স্থিতিশীল ভেক্টর বান্ডিলগুলির মডুলি স্পেসগুলির সুন্দর বিবরণ পেয়েছিলেন, এটি বেশ কয়েকটি নতুন ফলাফলের দিকে নিয়েছিল। তার গবেষণা সিঙ্গুলার-কার্ভের টর্সনফ্রি শেভের বিভিন্ন ধরনের প্রশ্নের অধ্যয়ন ও উত্তর দেওয়ার জন্য খুব কার্যকর সরঞ্জাম দিয়েছে। তার গবেষণা এই ক্ষেত্রটিকে বহুদিন সুপ্ত থাকার পরে এমনভাবেই সমৃদ্ধ করেছে, যে বহু নবীন গবেষক এই ক্ষেত্রে গবেষণা করতে শুরু করেছেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. কর্মজীবন
titleC. গবেষণা
titleD. সদস্যপদ
উত্তর: titleC
ধলাটুপি পায়রা সাদা মাথাওয়ালা বাদামি বৃক্ষচারী পাখি। এর দৈর্ঘ্য কমবেশি ৩৬ সেন্টিমিটার, ডানা ২২ সেন্টিমিটার, ঠোঁট ১.৬ সেন্টিমিটার, পা ২.৪ সেন্টিমিটার ও লেজ ১৬.৫ সেন্টিমিটার। ওজন ৪৪০ গ্রাম। পুরুষ পাখি স্ত্রী পাখির চেয়ে দেখতে একটু আলাদা। পুরুষ পায়রার মাথার চাঁদি ও ঘাড়ের পেছনটা ধূসরাভ-সাদা। ঘাড়ের দিকে আঁশের মত সাজানো একগুচ্ছ পালক থাকে। কাঁধ-ঢাকনি ও ডানার পালক-ঢাকনি মেরুন-বাদামি রঙের, তার উপর সবজে-বেগুনি উজ্জ্বল আভা থাকে। ডানার প্রান্তের পালকগুলো ও কোমর কালচে স্লেট-রঙা। লেজ কালচে বাদামি। গলা, ঘাড়ের উপরিভাগ ও দেহতলের অবশেষ আঙুর ও তামাটে রঙের মেশানো। লেজতল-ঢাকনি কালচে স্লেট-ধূসর। স্ত্রী পায়রা কিছুটা ছোট ও অনুজ্জ্বল। মাথা চকচকে ফিকে পাটল-বেগুনির মিশ্রণসহ বাদামি-ধূসর। পুরুষ পাখি স্ত্রী উভয় পাখিরই চোখ হালকা পীত-হলুদ। চক্ষুগোলকের চামড়া নীল ও লালে মেশানো। চোখের কিনারা অত্যধিক উজ্জ্বল। ঠোঁট ও নখর ফিকে শিঙ-রঙের। ঠোঁটের গোড়া গোলাপি ও অন্যসব কবুতরের মত মাংসল পিণ্ডযুক্ত। পা ও পায়ের পাতা গাঢ় লাল। অপ্রাপ্তবয়স্ক ধলাটুপি পায়রার কপাল হালকা ধূসর রঙের। মাথার টুপি তামাটে বাদামি। পিঠ বাদামি ও ডানার প্রান্ত তামাটে রঙের। দেহতল ধূসর ও লালচে রঙে মেশানো।

সঠিক অনুচ্ছেদ শিরোনাম কোনটি?
titleA. বিচরণস্থল
titleB. বিবরণ
titleC. পরিযায়ন
titleD. বিস্তৃতি
উত্তর: titleB
১৯৮৯ সালে লিচেস্টারশায়ারের পক্ষে পল নিক্সনের প্রথম-শ্রেণীর ক্রিকেটে অভিষেক ঘটে। ১৯৯৬ ও ১৯৯৮ - এ দুই মৌসুমে চ্যাম্পিয়নশীপের শিরোপা জয়ে প্রভূতঃ ভূমিকা রাখেন। ২০০০ সাল পর্যন্ত ক্লাবের পক্ষে খেলতে থাকেন। এরপর কেন্টে চলে যান। কেন্টের পক্ষে দুই বছর খেলার পর উদীয়মান জেরাইন্ট জোন্সের আবির্ভাবের প্রেক্ষিতে পুণরায় ২০০৩ সালে লিচেস্টারশায়ারে ফিরে যান। লিচেস্টারে দ্বিতীয় মেয়াদে অবস্থানকালীন নিক্সন দুইবার টুয়েন্টি২০ কাপ ও শেষের দিনগুলোয় ফক্সেসের পিছনে থেকে বৃহৎ প্রতিদ্বন্দ্বীকারী দলের অন্যতম সদস্যের ভূমিকায় ছিলেন। ২০০৬ সালে নর্দাম্পটনশায়ারের বিপক্ষে নিজস্ব সেরা অপরাজিত ১৪৪ রান তুলেন তিনি।

জুলাই, ২০০৭ সালে জানা যায় যে, কাউন্টি মৌসুম শেষ না হওয়া পর্যন্ত নিক্সনকে লিচেস্টারশায়ারের অধিনায়ক হিসেবে মনোনয়ন দেয়া হবে। ড্যারেন রবিনসনের স্থলাভিষিক্ত হন তিনি। অন্যদিকে জেরেমি স্ন্যাপ একদিনের দলে নেতৃত্বে বহাল ছিলেন। তিন বছরের চুক্তিতে স্বাক্ষরিত হবার পর আগস্ট, ২০০৭ সালে নিক্সনকে সকল ধরনের প্রতিযোগিতায় ক্লাবের নতুন অধিনায়কের মর্যাদা দেয়া হয়।

নিক্সন তার নিজ নামের পাশে আঠারোটি প্রথম-শ্রেণীর সেঞ্চুরি লিখিয়েছেন। তন্মধ্যে, ষোলটি লিচেস্টারশায়ারের পক্ষে ও বাদ-বাকী দুইটি কেন্টের পক্ষে করেছিলেন। দুইবার সেঞ্চুরি করার পরও তার দল পরাজিত হয়েছিল। আগস্ট, ২০০২ সালে কেন্টের সদস্যরূপে ওয়ারউইকশায়ারের বিপক্ষে ১০৩ ও ২৬ রান করেন। খেলায় তিনি আট ক্যাচ, দুইটি স্ট্যাম্পিং ও দ্বিতীয় ইনিংসে তিন বলে আট রান দেন। খেলায় তার দল ১০ উইকেটে পরাজিত হয়। সেপ্টেম্বর, ২০০৭ সালে দ্বিতীয়টিতে লিচেস্টারশায়ারের পক্ষে খেলাকালে নর্দাম্পটনশায়ারের মুখোমুখি হন। ৩০ ও ১১০ রানের পাশাপাশি চার ক্যাচ মুঠোবন্দী করলেও দল ১৭৭ রানের ব্যবধানে পরাজিত হয়েছিল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. কাউন্টি ক্রিকেটে অংশগ্রহণ
titleC. অবসর
titleD. আইসিএলে অংশগ্রহণ
উত্তর: titleB
প্রাণীজাত কাপড় সাধারণত তৈরি হয় চুল, পশম, চামড়া বা সিল্ক (রেশমপোকার ক্ষেত্রে) থেকে।

উল বলতে সেই চুলকে বোঝায় যায় গৃহপালিত ছাগল বা ভেড়া থেকে সংগ্রহ করা হয়। যা অন্যান্য প্রাণীর চুল থেকে সহজে আলাদা করা যায় কারণ এর প্রতিটি চুল বা পশমে ল্যানোলিন নামক মোম মিশ্রণের আবরণ থাকে (উল গ্রিজ নামেও পরিচিত) যা জলরোধী এবন ধুলা-ময়লারোধী।

পশমী বলতে হালকা সুতাকে বোঝায় যা অসমান্তরাল ও অমসৃণ, অন্যদিকে সুক্ষ সুতা বলতে বোঝায় মসৃণ সুতা যা লম্বা, যা চিরুনি দিয়ে আঁচড়ানো যায়। উল দিয়ে কাপড় তৈরী করা যায়। ভারতের কাশ্মিরী জাতের ছাগল থেকে সংগৃহীত কাশ্মিরী এবং উত্তর আমেরিকার অ্যাঙ্গোরা ছাগলের চুল মোহেয়ার হচ্ছে এই ধরনের উল যা তাদের স্নিগ্ধতার জন্য সুপরিচিত।

চুল বা পশম দিয়ে তৈরিকৃত অন্যান্য প্রাণীজাত কাপড় হল আলপাকা উল, ভিকিউনা উল, লামা উল, উটের পশম; যা কিনা কোট, জ্যাকেট, কম্বল ইত্যাদি তৈরিতে ব্যবহৃত হয়। অ্যাঙ্গোরা বলতে অ্যাঙ্গোরা খরগোশের লম্বা, পুরু নরম চুলকেও বুঝিয়ে থাকে। মুস্কোক্সের ভেতরকার সুক্ষ উল হচ্ছে কিভিউট।

উল থেকে প্রস্তুত একটা মোটা উলের কাপড় হচ্ছে ওয়াদমাল যা ১০০০~১৫০০ খ্রিস্টপূর্বাব্দের কাছাকাছি সময়ে স্ক্যান্ডিনেভিয়ায় তৈরী হতো।

সিল্ক একটি পশুজাত টেক্সটাইল যা চীনা রেশমের গুটি থেকে তৈরী হয় যা একটি মসৃণ ফ্যাব্রিক স্নিগ্ধতার জন্য সুপরিচিত। সিল্কের প্রধান প্রকারভেদ দুটিঃ "রেশম সিল্ক" বম্বিক্স মোরি থেকে উৎপাদিত এবং 'ওয়াইল্ড সিল্ক' যেমন তোষা সিল্ক। রেশম সিল্ক তৈরীর ক্ষেত্রে প্রথমে শুককীট উৎপাদন করা হয় এবং তাদেরকে সতেজ তুঁতপাতা খেতে দেওয়া হয় অন্যদিকে তোষা সিল্ক তৈরীর ক্ষেত্রে রেশমপোকাকে ওক পাতা খেতে দেওয়া হয়। বিশ্বের প্রায় চার-পঞ্চমাংশ সিল্ক উৎপাদন সিল্ক চাষের উপর নির্ভরশীল।

সঠিক অনুচ্ছেদ শিরোনাম কোনটি?
titleA. কৃত্রিম বস্ত্র
titleB. উদ্ভিদজাত বস্ত্র
titleC. প্রাণীজাত বস্ত্র
titleD. ব্যবহার
উত্তর: titleC
কুয়াকাটা বাংলাদেশের দক্ষিণ-পশ্চিমাঞ্চলের একটি সমুদ্র সৈকত ও পর্যটনকেন্দ্র। কুয়াকাটা দেশের "দ্বিতীয়" বৃহত্তম সমুদ্রসৈকত। বরিশাল বিভাগের শেষ মাথায় পটুয়াখালী জেলার কলাপাড়া উপজেলার লতাচাপলী ইউনিয়নের সর্ব দক্ষিণে এ সমুদ্রসৈকত। দৈর্ঘ্য ১৮ কিমি এবং প্রস্থ ৩ কিমি। পটুয়াখালী জেলার কলাপাড়া উপজেলার লতাচাপলী ইউনিয়নে কুয়াকাটা অবস্থিত। ঢাকা থেকে সড়কপথে এর দূরত্ব ৩৮০ কিলোমিটার, বরিশাল থেকে ১০৮ কিলোমিটার।
পর্যটকদের কাছে কুয়াকাটা "সাগর কন্যা" হিসেবে পরিচিত। কুয়াকাটা দক্ষিণ এশিয়ার একমাত্র সৈকত যেখান থেকে সূর্যোদয় এবং সূর্যাস্ত দুটোই দেখা যায়, সব চাইতে ভালোভাবে সূর্যোদয় দেখা যায় সৈকতের গঙ্গামতির বাঁক থেকে আর সূর্যাস্ত দেখা যায় পশ্চিম সৈকত থেকে।
প্রাকৃতিক সৌন্দর্যের লীলাভূমি কুয়াকাটা। বর্তমানে সমুদ্রের করাল গ্রাসে প্রশস্ততা কিছুটা কমেছে। কুয়াকাটা পরিচ্ছন্ন সৈকত আর কক্সবাজারের চেয়ে অনেক কম কোলাহল। যারা একটু নিরিবিলি সৈকত পছন্দ করেন তাদের জন্য বেড়ানোর আদর্শ জায়গা কুয়াকাটা। সৈকত ঘেঁষেই আছে সারি সারি নরিকেল বাগান। এখানকার অন্যতম আকর্ষণ সমুদ্রের ঢেউ। ঢেউগুলো যখন এসে পায়ের ওপর আছড়ে পড়ে, তখন স্নিগ্ধতা মন ছুঁয়ে যায়। কুয়াকাটা সমুদ্র সৈকত থেকে ১০ কিলোমিটার পূর্বদিকে রয়েছে আকর্ষণীয় স্থান গঙ্গামতির চর। সমুদ্র সৈকত কুয়াকাটার জিরোপয়েন্ট থেকে মাত্র দেড় কিলোমিটার পূর্বদিকে গড়ে তোলা হয়েছে পরিকল্পিত ইকোপার্ক। ৭০০ একর জায়গাজুড়ে এ পার্কটি অবস্থিত। এ পার্কের বাগানে বিভিন্ন প্রজাতির ফলদ, বনজ ও শোভাবর্ধনকারী ৪২ হাজার বৃক্ষ রয়েছে।

সঠিক অনুচ্ছেদ শিরোনাম কোনটি?
titleA. সোমপুর বৌদ্ধবিহার
titleB. কুয়াকাটা
titleC. ঢাকা বিভাগ
titleD. রাঙামাটি পার্বত্য জেলা
উত্তর: titleB
দৌলতপুর থেকে প্রায় ২১ কিলোমিটার দক্ষিণ-পশ্চিমে, দৌলতপুর-সাতক্ষীরা সড়কের প্রায় ১ কিলোমিটার দক্ষিণে, বুড়িভদ্র নদীর ডানতীরে প্রায় ৪০০ মিটার পশ্চিমে ভরতভায়না গ্রামে একটি ঢিবি রয়েছে। এসম্পর্কে "যশোহর-খুলনার ইতিহাস" গ্রন্থে বাবু সতীশ চন্দ্র মিত্র ১৯১৪ খ্রিস্টাব্দে লিখেছেন-
"ইহা এখনও ৫০ ফুট উচ্চ আছে, লোকে বলে উহা পুর্বে আরো উচ্চ ছিল, কিন্তু একবার ভূমিকম্পে অনেকটা বসিয়া গিয়াছে। স্তুপটি গোলাকার, উহার পরিধি পাদদেশে ৯০০ ফুটের অধিক হইবে। ইহার দক্ষিণ-পূর্ব্ব দিক দিয়া নদী প্রবাহিত, অন্য তিন দিকে গড়খাই ছিল, তাহার চিহ্ন আছে। দক্ষিণ দিকে নদীর নিকটে একটি পুকুরের খাত দেখিতে পাওয়া যায়। স্তুপটি সম্পূর্ণ ইষ্টকরাশিতে পরিপূর্ণ। পাদদেশে খনন করিয়া প্রাচীরের চিহ্ন পাওয়া গিয়াছিল।"
এর অব্যবহিত আগে বাংলার তৎকালীন প্রত্নতত্ত্ব বিভাগের তত্ত্বাবধায়ক কে. এন. দীক্ষিত এই স্থান পরিদর্শন করে যে বর্ণনা দেন তা থেকে জানা যায়, স্তুপটি প্রায় ২৫০/২৭৫ মিটার বেড় ও ১০/১২ মিটার উচ্চতাবিশিষ্ট ছিল। তিনি সেখানে ১৬ ইঞ্চি × ১৩ ইঞ্চি × ৩ ইঞ্চি মাপের কিছু ইট দেখে অনুমান করেন যে, এখানকার ইমারতটি গুপ্ত যুগের ছিল এবং এটি ছিল একটি বৌদ্ধ সংঘারাম। সৌখিন প্রত্নতাত্ত্বিক আবুল কালাম মোহাম্মদ যাকারিয়া ১৯৭৫ খ্রিস্টাব্দে প্রত্নস্থলটি ভ্রমণ করে জানান, তখনও এর বিশেষ পরিবর্তন ঘটেনি: তখনও ঢিবিটি ৯ মিটার উঁচু ও বেড় ছিল প্রায় ২১২ মিটার। তবে তিনি জানান, ঢিবির চারদিকের ভূমি প্রায় সমতল অবস্থায় পেয়েছেন তিনি এবং ঘাসের মাঝে প্রচুর ইট দেখেছেন। তিনি জানান, সে স্থানটিকে ঢিবির অংশ ধরলে ঢিবির পরিধি হবে ৪২৪ মিটার।

সঠিক অনুচ্ছেদ শিরোনাম কোনটি?
titleA. উৎখননকৃত প্রত্নস্থল
titleB. বিবরণ
titleC. ঢিবি
titleD. পুরাতাত্ত্বিক খনন
উত্তর: titleC
বেলোর লেখা আধুনিক সভ্যতার বিশৃংখলার কথা বলে, বলে- মানুষের দুর্বলতা কাটিয়ে উঠার ক্ষমতার কথা এবং মানুষের শ্রেষ্ঠত্ব অর্জনের কথা। বেলো আধুনিক সভ্যতার ভয়ংকর কিছু সমস্যা, এদের উন্মাদনা (উন্মত্ততা) ও বিষয়াসক্তি তৈরির ক্ষমতা এবং জ্ঞানকে ভুল দিকে প্রবাহিত করার সম্ভাবনা দেখেছেন। তার রচিত কল্পকাহিনীর প্রধান চরিত্রগুলোর এমন বৈশিষ্ট্যসূচক ক্ষমতা থাকে, যা তাদেরকে সমাজের নেতিবাচক শক্তির বিরুদ্ধে দাড়াতে সাহায্য করে। প্রায়ই এইসব চরিত্রে ফুটিয়ে তোলা হয় একজন ইহুদিকে এবং তাদের মধ্যে বিচ্ছিন্নতাবাদী চেতনা কাজ করে।

যদিও বেলো ইহুদী লেখক নন, তার লেখায় সাধারনত ইহুদীদের জীবন ও পরিচয় প্রধান বিষয়বস্তু হিসেবে স্থান পায়। তার লেখায় আমেরিকাকে বেশ মর্যাদা দিতে দেখা যায়। আমেরিকার প্রতি তার মুগ্ধতার কথা স্বতন্ত্র ও স্বচ্ছন্দ লেখনিতে প্রকাশ পায়।

বেলোর প্রচুর কাজের সাথে এমনকি বেশ কিছু উক্তির সাথে মার্সেল প্রুস্ত্‌'" ও "হেনরি জেমস'" এর কাজের সাদৃশ্য পাওয়া যায়। বেলোর রসিক ধাঁচের উপস্থাপনের ফলে লেখাগুলো বৈচিত্র পেয়েছে। বিভিন্ন ফিকশান বা কল্পনাধর্মী কাহিনীতে তিনি তার নিজের জীবনের বিভিন্ন অংশকেই তুলে ধরেছেন।তার সৃষ্ট অনেক চরিত্রের সাথে তার নিজের মিল পাওয়া যায়।

সঠিক অনুচ্ছেদ শিরোনাম কোনটি?
titleA. জীবনী
titleB. পুরস্কার ও সম্মাননা
titleC. ভিত্তি ও রচনাশৈলী
titleD. সাহিত্যে নোবেল অর্জন ও পরবর্তী কর্মজীবন
উত্তর: titleC
১৯৭৯ সালের ইরানি বিপ্লবের পর ইরান ব্যবস্থাপক সভা বিলুপ্ত করা হয় এবং কার্যকরভাবে গার্ডিয়ান কাউন্সিল দ্বারা প্রতিস্থাপিত করা হয়,আর এইভাবে ইরানের আইনসভা দ্বিকক্ষবিশিষ্ট হয়। ১৯৮৯ সালে সংবিধান পুনর্বিবেচনা করে সংস্কারণ ও সংশোধন করা হয়,এবং জাতীয় পরামর্শদায়ক সমাবেশ হয়ে ওঠে ইসলামী পরামর্শদায়ক সমাবেশে।
ইরানী বিপ্লবের পর থেকে ইরান সংসদের ছয় জন চেয়ারম্যান ছিল। আকবর হাশেমি রাফসানজানি ছিল প্রথম চেয়ারম্যান, ১৯৮০ থেকে ১৯৮৯ সাল পর্যন্ত। এরপর মেহেদি কারবি (১৯৮৯ থেকে ১৯৯২), আলী আকবর নাতেগ নূরী (১৯৯২ থেকে ২০০০), মেহেদী কারবি (২০০০ থেকে ২০০৪), গোলাম-আলী হাদ্দাদ-আদেল (২০০৪ থেকে ২০০৮) এবং আলী লারিজানি ২০০৮ থেকে।
সংসদের ইতিহাস ধরে, "বিশিষ্টদের জন্য একটি ডিবেটিং সভাগৃহ" থেকে "শাহের সরকারি পদাধিকারীর জন্য একটি ক্লাব" এ সংসদ বিবর্তিত হয়েছে বলা হয়।

সঠিক অনুচ্ছেদ শিরোনাম কোনটি?
titleA. ইরানের ইসলামী প্রজাতন্ত্র: ইসলামী পরামর্শদায়ক সমাবেশ
titleB. সদস্য
titleC. ইতিহাস
titleD. নেতৃত্ব
উত্তর: titleA
ঢাকা জেলার বিক্রমপুর পরগণার বানরী গ্রামে ১৮৭৮ খ্রিষ্টাব্দের ২২শে ফেব্রুয়ারি বৃহস্পতিবার গুরুদয়াল দের ঔরসে শ্যামাসুন্দরী দেবীর গর্ভে জন্মগ্রহণ করেন। তার পিতার নাম গুরুদয়াল দে এবং মাতার নাম শ্যামাসুন্দরী দেবী ও তার স্ত্রী সুভাষিণী দেবী। তার বাবার দেওয়া নাম ছিল যজ্ঞেশ্বর দে এবং ডাক নাম ছিল "যজ্ঞা"। তার জন্মের পরে ঐ গ্রাম পদ্মা নদীতে তলিয়ে গেলে তারা সপরিবারে গুরুদয়ালের চাকরিস্থল বরিশাল শহরে চলে আসেন। বরিশালের ব্রজমোহন স্কুলে তার শিক্ষা শুরু হয়। বরিশালে বৈষ্ণব সন্ন্যাসী রামানন্দ অবধূত যজ্ঞেশ্বরের গলায় হরিসংকীর্তন ও শ্যামাসঙ্গীত শুনে মুগ্ধ হয়ে তাকে দীক্ষা দিয়ে তার নাম রাখেন মুকুন্দদাস। উনিশ বছরের বয়সের মধ্যে মুকুন্দদাস সাধন-সঙ্গীত নামে একশখানি গান সমৃদ্ধ একখানি বই রচনা করেন। "বরিশাল হিতৈষী" পত্রিকায় লিখতেন। যাত্রাগানে সারা বরিশাল মাতিয়ে রাখতেন।

সঠিক অনুচ্ছেদ শিরোনাম কোনটি?
titleA. মুকুন্দ দাসের বাড়ির বর্তমান অবস্থা
titleB. জন্ম ও শৈশব
titleC. পরবর্তী জীবন
titleD. রাজনৈতিক গান ও নাটক রচনা
উত্তর: titleB
১৯৩৪ সালে শিব্যুয়া স্টেশন এ হাচিকো সাদৃশ মূর্তি স্থাপন করা হয় (), যা হাচিকোর জীবনকে সবার সামনে তুলে ধরে। দ্বিতীয় বিশ্বযুদ্ধের সময় হাচিকোর মূর্তিটি পূনরায় নির্মানের চেষ্টা করা হয়। ১৯৪৮ সালে তাকেসি আন্ডোর (যে ছিলেন হাচিকোর প্রথম মূর্তির কারুকারির ছেলে) নেতৃত্বে হাচিকোর মূর্তিটি পুনরায় নির্মানের জন্য একটি দল গঠন করা হয় এবং সে দ্বিত্বীয় মূর্তি নির্মাণ করেন। নতুন মূর্তিটি উৎসব পালনের মাধ্যমে স্থাপন করা হয় ১৯৪৮ সালে হাচিকোর মূর্তি স্থাপন করা হয়েছিল, এবং জনপ্রিয় দর্শনীয় স্থানে পরিণত হয়। স্টেশনের প্রবেশদ্বারককে "হাচিকো গুচ্ছি" বলা হয়, যার অর্থ "হাচিকো প্রবেশদ্বার " এবং এটি শিব্যুয়া স্টেশনের পঁাচটি প্রবেশদ্বারের মধ্যে একটি।

"জাপান সাময়কি" পত্রিকাতে একটি কৌতুক প্রকাশ পায় যা সবাইকে এপ্রিলফুল বানায়। কৌতুকে বলা হয় ১ এএপ্রিল ২০০৭ এর মধ্য রাত ২ টার দিকে ব্রোঞ্জ মূর্তিটি চুরি হয়েছে। সসন্দেহে রয়েছে ধাতব চোর।এই মিথ্যা ঘটনা খুব বিস্তারিত বলা হয়। 

হাচিকোর আরেকটি সাদৃশ মূর্তি হাচিকোর গ্রামের বাড়ি, অদাত্যে স্টেশনএর সামনে অবস্থিত। ২০০৪ সালে আকিতা কুকুর যাদুঘরে সামনে আসল পাথরের তৈরি নতুন একটি হাচিকোর মূর্তি স্থাপন করা হয়।

স্টেশনের ঠিক যেখানে হাচিকো তার মালিকের জন্য অপেক্ষা করতো সেখানে ব্রোঞ্জ দ্বারা তার পায়ের পদ চিহ্ন চিহ্নিত করা হহয়। যা তার মালিকের প্রতি আনুগত্যের বিষয় ফুটিয়ে তুলে।

সঠিক অনুচ্ছেদ শিরোনাম কোনটি?
titleA. প্রকাশনী
titleB. জীবনী
titleC. সাদৃশ ঘটনা
titleD. ব্রোঞ্জ মূর্তি
উত্তর: titleD
১ মে কূটনৈতিক নোটে, পররাষ্ট্র বিষয়ক মন্ত্রী পাভেল মিলিয়ুকভ, কেন্দ্রীয় ক্ষমতাগুলির বিরুদ্ধে "বিজয়ী উপসংহারে" যুদ্ধ চালিয়ে যাওয়ার প্রয়াসী সরকারের আকাঙ্ক্ষা প্রকাশ করে, ব্যাপক উদ্দীপনার উদ্রেক করে। ১-৪ মে, পিটারগরাদের প্রায় ১,০০,০০০ শ্রমিক ও সৈন্যরা এবং তাদের পরে বলশেভিকদের নেতৃত্বে অন্য শহরগুলোতে শ্রমিক ও সৈন্যরা "যুদ্ধের সাথে নিচে" পড়া ব্যানারের নিচে প্রদর্শন করে! এবং "সোভিয়েতের সব ক্ষমতা!" ব্যাপক বিক্ষোভের ফলে আঞ্চলিক সরকারের জন্য একটি সংকট সৃষ্টি হয়। ১ জুলাই আরও বিক্ষোভ প্রদর্শন করে, পেট্রাগ্রেডের প্রায় ৫,০০,০০০ শ্রমিক ও সৈন্যরা আবার "সোভিয়েতগুলির সমস্ত ক্ষমতা", "যুদ্ধের সাথে যুদ্ধ" এবং "দশ পুঁজিবাদী মন্ত্রীদের সাথে" দাবী করে। কেন্দ্রীয় ক্ষমতাগুলির বিরুদ্ধে 1 জুলাই আঞ্চলিক সরকার একটি অশোভন আন্দোলন শুরু করে, যা শীঘ্রই শেষ হয়ে যায়। আক্রমণাত্মক এবং তার পতনের খবর শ্রমিক ও সৈন্যদের সংগ্রামকে তীব্র করেছে অন্তর্বর্তীকালীন সরকারে নতুন সংকট শুরু হয় ১৫ জুলাই।

সঠিক অনুচ্ছেদ শিরোনাম কোনটি?
titleA. আরো দেখুন
titleB. জুলাই দিনগুলি
titleC. পরিকল্পনা
titleD. যুদ্ধবিরোধী বিক্ষোভ
উত্তর: titleD
তৃতীয় বৎসরের মধ্যেই, "জিনস, ব্রেইন এন্ড বিহেভিয়ার" ১৪০০ টি একাডেমিক গ্রন্থাগারে স্থান করে নেয় "জার্নাল সাইটেশন রিপোর্টস "অনুসারে ২০১৪ সালে এর ইমপ্যাক্ট ফ্যাক্টর ছিল ৩.৬৬১, র‍্যাঙ্কিং ছিল ২৫২ টি 'নিউরোসাইন্স' ক্যাটাগরির জার্নালের মধ্যে ৮০তম এবং 'বিহেভিয়ারাল সাইন্স' ক্যাটাগরির ৫১টি জার্নালের ৭ম।

যে পাঁচটি জার্নাল থেকে ২০১৫ সালে সর্বাধিক উদ্ধৃত হয়েছে তাদের মধ্যে "জিনস, ব্রেইন এন্ড বিহেভিয়ার "রয়েছে, তারা হল (সর্বাধিক উদ্ধৃতের ক্রম অনুসারে) "পিএলওএস ওয়ান, বিহেভিয়ারাল ব্রেইন রিসার্চ, জিনস, ব্রেইন এন্ড বিহেভিয়ার, ফ্রন্টেইয়ারস ইন বিহেভিয়ারাল ব্রেইন রিসার্চ" এবং "সাইকো ফার্মাকোলোজি"। যে পাঁচটি জার্নাল ২০১৫ সালে "জিনস, ব্রেইন এন্ড বিহেভিয়ার" এ প্রকাশিত নিবন্ধ থেকে সর্বাধিক উদ্ধৃতি ব্যবহার করেছে তারা হল "দ্য জার্নি অব নিউরোসাইন্স, ন্যাচার, প্রসিডিং অব দ্য ন্যাশনাল একাডেমী অব সাইন্স, জিনস, ব্রেইন এন্ড বিহেভিয়ার" এবং" আমেরিকান জার্নাল অব হিউম্যান জেনেটিক্স"।

জার্নালটি মাউস মিউট্যান্ট গবেষণা প্রকাশনার জন্য মান নির্ধারণ করেছে। বেশিরভাগ মাউস মিউট্যান্ট গবেষণায় পদ্ধতিগত ত্রুটি থাকার কারণে তা মারাত্মকভাবে ভ্রান্ত বৈজ্ঞানিক সিদ্ধান্তে উপনীত করে, 
সময়, প্রচেষ্টা এবং গবেষণার সম্পদ নষ্ট করে এবং  ত্রুটিপূর্ণ গবেষণার জন্য জীবন্ত প্রানিদের অপ্রয়োজনীয় ব্যবহারের নৈতিক সমস্যার সৃষ্টি করে। নির্ধারিত মানটি ধীরে ধীরে এ ক্ষেত্রের জন্য গ্রহণযোগ্য হয়ে উঠছে।

সঠিক অনুচ্ছেদ শিরোনাম কোনটি?
titleA. অভ্যর্থনা
titleB. সর্বাধিক উদ্ধৃত নিবন্ধ
titleC. সার-সংক্ষেপণ ও নিবন্ধন
titleD. সংক্ষিপ্ত বিবরণ এবং ইতিহাস
উত্তর: titleA
বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের ঊর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি 'এমপি' বা সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন্য সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচত। নারী কোটায় মনোনীত নারী সংসদ সদস্যের সংখ্যা পঞ্চাশ।দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।

সঠিক অনুচ্ছেদ শিরোনাম কোনটি?
titleA. নির্বাচনে অংশগ্রহণের যোগ্যতা
titleB. সংসদ সদস্যদের দায়িত্ব
titleC. কার্যকাল, পদত্যাগ, অভিশংসন
titleD. সংরক্ষিত আসন
উত্তর: titleA